Reobertura del Punt d’Atenció Continuada Alt Berguedà a partir de dissabte | ICS Catalunya Central
← Torna la consulta Tarda jove al CAP Anoia amb visites programades a través de WhatsApp
La Unitat de Salut Internacional de l’ICS a la Catalunya Central reprèn l’activitat aquest dimarts →
El Punt d’Atenció Continuada Alt Berguedà, situat al Centre d’Atenció Primària Guardiola de Berguedà, recuperarà progressivament la seva activitat els dissabtes, diumenges i festius de 8 a 20 h a partir del proper dissabte 11 de juliol.
Per poder gestionar les demandes de la ciutadania, abans de desplaçar-s’hi cal trucar-hi per telèfon (93 822 71 72) o bé contactar-hi a través de l’eConsulta, o de l’opció Com et podem ajudar, contacteu amb mi de la pàgina web de programació de visites, amb l’objectiu de concretar els detalls de la visita. En cas que els professionals recomanin una atenció presencial, es recordaran a la ciutadania les indicacions següents: l’ús de la mascareta és obligatori; els acompanyants només es permeten en casos imprescindibles; cal arribar a l’hora de la visita indicada, no abans; cal respectar la senyalització i les indicacions dels professionals; cal rentar-se les mans sovint, i respectar la distància de seguretat.
Les persones usuàries també es podran adreçar al telèfon 061 davant de qualsevol consulta. El CUAP Berga, situat a l’Hospital Sant Bernabé, donarà cobertura a la població de l’Àrea Bàsica de Salut Alt Berguedà (Guardiola de Berguedà), de dilluns a diumenge, de 20 a 8 h.
Aquesta entrada s'ha publicat dins de Notícies i etiquetada amb Àrea Bàsica de Salut Alt Berguedà, CUAP Berga, Punt Atenció Continuada Alt Berguedà. Afegiu a les adreces d'interès l'enllaç permanent.